ඒ අනුව ඊයේ (23) දිනයේදී කොළඹ අතිරේක මහේස්ත්‍රාත් ප්‍රියන්ත ලියනගේ ලබන 30 වනදා මෙම අපේක්ෂිත ඇප අයදුම විමසීම සඳහා දින නියම කළ අතර, එහි වගඋත්තකරුවන්ට නොතීසි නිකුත් කිරීමටද පියවර ගත්තා.එමෙන්ම පාර්ලිමේන්තු මන්ත්‍රී රාජිත සේනාරත්නට අධිකරණය විසින් විදෙස් ගමන් තහනමක් ද ඊයේ පනවනු ලැබුවා.පාර්ලිමේන්තු මන්ත්‍රී රාජිත සේනාරත්න සමඟ මෙම සුදු වෑන් මාධ්‍ය හමුවට සහභාගි වූ පුද්ගලයන් දෙදෙනා පසුගිය 13 වැනිදා අත්අඩංගුවට ගත් අතර, ඔවුන් ලබන 27 වැනිදා දක්වා රක්ෂිත බන්ධනාගාරගත කර තිබෙනවා.Update - Tuesday, December 24, 2019, 05.02PM--------------------------------------------------------------------රාජිත අත්අඩංගුවට ගැනීමට නීතිපතිවරයා CIDයට උපදෙස් ලබාදෙයිවරෙන්තුවක් ලබාගෙන පාර්ලිමේන්තු මන්ත්‍රී රාජිත සේනාරත්න අත්අඩංගුවට ගන්නා ලෙස නීතිපති දප්පුල ද ලිවේරා අපරාධ පරීක්ෂණ දෙපාර්තමේන්තුවේ අධ්‍යක්‍ෂවරයාට උපදෙස් ලබාදී ඇතැයි නීතිපතිවරයාගේ සම්බන්ධීකරණ නිලධාරිනි රජයේ අධිනීතීඥ නිශාරා ජයරත්න ප්‍රකාශ කළා.ඒ, සුදුවෑන් මාධ්‍ය හමුව සම්බන්ධයෙන් සිදු කෙරෙන විමර්ශනවලට අදාළවයි.